laion/Wikipedia-Exotic huggingface dataset:
আনোয়ার উল-হক আহাদি

আনোয়ার উল-হক আহাদি (আগস্ট ১২, ১৯৫১) হচ্ছেন আফগানিস্তানের একজন রাজনীতিবিদ, বর্তমানে আফগানিস্তানের যোগাযোগ ও বাণিজ্য মন্ত্রী হিসেবে দায়িত্ব পালন করছেন। ডিসেম্বর, ২০০৪ থেকে ৫ই ফেব্রুয়ারি, ২০০৯ পর্যন্ত তিনি দেশটির অর্থমন্ত্রী হিসেবে দায়িত্ব পালন করেছেন। এটাকে গুরুত্ব দিয়ে আফগানিস্তানের কেন্দ্রীয় ব্যাংক, দা আফগানিস্তান ব্যাংক এর প্রধানের পদ পান। তিনি বিশিষ্ট শিক্ষাবিদ এবং লেখকও। আহাদি ১২ই আগস্ট, ১৯৫১ সালে আফগানিস্তানের কাবুল প্রদেশের, সারবিতে জন্মগ্রহণ করেন। তিনি আব্দুল হাকাস এর পুত্র, যিনি একজন পশতুয়ান এবং কাবুল প্রদেশের সারবি জেলার একজন স্থানীয় বাসিন্দা। আহাদি মাস্টার অব বিজনেস এডমিনিস্ট্রেশন (MBA) এবং রাষ্ট্রবিজ্ঞানে Ph.D সম্পন্ন করেছেন নর্থওয়েস্টার্ন বিশ্ববিদ্যালয়-এর স্নাতকোত্তর অনুষদ হতে, শিকাগোর উত্তরে ইভানস্টন, ইলিনয়স-এ। তিনি লেবাননে অবস্থিত আমেরিকান বিশ্ববিদ্যালয় বায়রুত থেকে অর্থনীতি এবং রাষ্ট্রবিজ্ঞান বিষয়ে একটি স্নাতক এবং স্নাতকোত্তর ডিগ্রীও নিয়েছেন। আহাদি রাষ্ট্রবিজ্ঞান বিষয়ে সহকারী অধ্যাপক হিসেবে যুক্তরাষ্ট্রের নর্থফিল্ড, মিনেসটার , কারল্টন কলেজ এ অধ্যাপনা করতেন, এবং শিকাগোর কন্টিনেন্টাল ইলনার ব্যাংকিং ডিরেক্টরের পদে ১৯৮৫ থেকে ১৯৮৭ পর্যন্ত নিয়োজিত ছিলেন। তিনি প্রভিডেন্স কলেজ, প্রভিডেন্স, রোডে দ্বীপ এর একটি ক্যাথোলিক বিশ্ববিদ্যালয় এর ১৯৮৭ থেকে ২০০২ পর্যন্ত রাষ্ট্রবিজ্ঞানের অধ্যাপক ছিলেন। তালেবান সরকার অপসারণ এবং কারজাই প্রশাসন ঘটনের পর ২০০১ সালে, আহাদিকে আফগানিস্তানের কেন্দ্রীয় ব্যাংক, দা আফগানিস্তান ব্যাংক এর প্রধানের পদের জন্য নির্বাচিত করা হয়। তার অনেক লেখা যুক্তরাষ্ট্রের একাডেমিক জার্নাল, বইপুস্তক, এবং জনপ্রিয় দৈনিকগুলোতে রয়েছে। আহাদি বর্তমানে আফগান সামাজিক গণতান্ত্রিক পার্টি (আফগান মিল্লাত)র নির্বাচিত নেতা। "The Decline of the Pashtuns in Afghanistan", Anwar-ul-Haq Ahady, Asian Survey, Vol. 35, No. 7. (Jul., 1995), pp. 621–634. Pashtun Shinwari, সম্পাদক (ফেব্রুয়ারি ১২, ২০১১)। "Landmark Afghan-Pak trade pact goes into effect"। Pajhwok Afghan News। সংগ্রহের তারিখ ২০১১-০২-১৩।  "Archived copy"। ২০১৪-১১-১২ তারিখে মূল থেকে আর্কাইভ করা। সংগ্রহের তারিখ ২০১৪-১১-১২।  "Archived copy"। ২০১০-১১-০৩ তারিখে মূল থেকে আর্কাইভ করা। সংগ্রহের তারিখ ২০১০-০৭-০১।  http://www.northwestern.edu/magazine/northwestern/fall2003/features/ahady/index.htm উইকিমিডিয়া কমন্সে আনোয়ার উল-হক আহাদি সংক্রান্ত মিডিয়া রয়েছে।
নবগ্রহ মন্দির, গুয়াহাটি

নবগ্রহ মন্দির আসামের গুয়াহাটী মহানগরের চিত্রাচল পাহাড় (নবগ্রহ পাহাড়)এ অবস্থিত এক প্রাচীন মন্দির। এখানে সূর্যকে ধরে ন'টা গ্রহের শিলাচিহ্ন আছে৷ এখানে থাকা বিভিন্ন গ্রহের শিলাচিহ্নগুলি হল- সূর্য, চন্দ্র, মঙ্গল, রাহু, শনি, কেতু, বৃহস্পতি, বুধ এবং শুক্র। এই মন্দির অতি প্রাচীন এবং ঐতিহ্যসম্পন্ন৷ নবগ্রহ মন্দিরের সঙ্গে অনেক কিংবদন্তি এবং জনশ্রুতি জড়িত হয়ে আছে৷ এই মন্দির কবে কে প্রতিষ্ঠা করেছিলেন তার সঠিক তথ্য পাওয়া যায় না। এই মন্দিরের প্রাংগণে থাকা এক শিলালিপি অনুসারে ১৭৫২ সালে আহোম স্বর্গদেউ রাজেশ্বর সিংহ মন্দিরটি নতুন করে নির্মাণ করিয়েছিলেন বলে জানা যায়৷ ১৮৯৭ সালের বিরাট ভূমিকম্পে এই মন্দিরটির বিস্তর ক্ষতি হয় এবং পরে ধর্মপ্রাণ রাজার সহযোগিতায় পুনর্নির্মাণ করা হয়৷ মন্দিরে দৈনিক নবগ্রহের পূজা-পাঠ হওয়ার সঙ্গে প্রতি বছর মাঘ-ফাগুনের সংক্রান্তিতে মহা সমারোহে তিনদিন ধরে মহাযজ্ঞ অনুষ্ঠিত হয়৷ এই মন্দিরে কোনো বলি-বিধানের ব্যবস্থা নেই, যদিও ছাগল, হাঁস ইত্যাদি উৎসর্গ করার সাথে ব্যক্তিগত যাগ-যজ্ঞ হোম ইত্যাদি করা হয়| বিশ্ব ঐতিহ্য, শান্তনু কৌশিক বরুবা http://www.templenet.com/Assam/navagraha.html আহরণ করা তারিখ: ২৮ সেপ্টেম্বর, ২০১১ https://web.archive.org/web/20160829205612/http://www.north-east-india.com/assam/navagraha-temple.html আহরণ করা তারিখ: ২৮ সেপ্টেম্বর, ২০১১
নাগরহোল জাতীয় উদ্যান

নাগরহোল জাতীয় উদ্যান (ইংরেজি: Nagarhole National Park‎) কর্ণাটকের পশ্চিম প্রান্তের মহীশূর(মাইসোর)এবং কডাগু জেলার সীমাতে পাহাড়ের নিচে অবস্থিত এটি জাতীয় উদ্যান। নাগরহোল অর্থ হৈছে snake river, মানে যে নদী নাগরহোলের মধ্য দিয়ে বয়ে গেছে সেইটি সাপের মত আঁকা-বাঁকা। নাহরফুটুকী, চিতা বাঘ এবং লেপার্ডের ঘন বসতির জন্য পরে উদ্যানটিকে "ব্যাঘ প্রকল্প" হিসাবে ঘোষণা করা হয়েছিল। বাঘ ছাড়া এখানে বিভিন্ন প্রজাতির হরিণ, হাতি, বন্য ময়ূর, বিষাক্ত সাপ, নানা ধরনের পাখি, সোনালী বাঁদর, ভালুক, ঘরিয়াল ইত্যাদি পাওয়া যায়। এই বনানিটির বহু প্রবাদ পাওয়া যায়। লক্ষ্মণতীর্থ নামের নদীটিতে সৃষ্টি হয়েছে একটি জলপ্রপাত; আখ্যানে লেখামতে, রাম-লক্ষ্মণ বনবাসে থাকাকালীন এই পাহাড়টিতে কয়েকদিন ছিলেন এবং সীতা দেবীর পিপাসা মেটানোর জন্য এখানে মাটিতে বাণ মেরে এই নদীটির সৃষ্টি করেছিলেন। তারপর নদীটির নাম লক্ষ্মণতীর্থ হয় বলে জানা যায়। তিনটি সংরক্ষিত বনাঞ্চল আর্কেরি, হাত্গাত এবং নালকেরিকে একত্রিত করে এই নাগরহোল সংরক্ষিত বনাঞ্চল গঠন করা হয়েছিল। ১৯৮৩ সালে নাগরহোল জাতীয় উদ্যানের মর্যাদা পায়। উদ্যানটির ক্ষেত্রফল প্রায় ৬৪৩ বর্গ কিলোমিটার। নাগরহোল বনাঞ্চলটি সমতলীয়। ক্ষেত্রফল প্রায় ৬৪৩ বর্গ কি.মি.। বনাঞ্চলটি যেখান থেকে আরম্ভ হয়েছে তার থেকে মূল গেট প্রায় ২৫ কি.মি. দূর, এই দূরত্ব প্রাকৃতিক সৌন্দর্য ও জীব-জন্তু উপভোগ করা যায় ।মূল গেটের থেকে ১৮কি.মি. ভিতরে আছে এটি সরু জলপ্রপাত, ইরপু। লক্ষ্মণতীর্থ নামে নদীটিতেই সৃষ্টি হয়েছে এই জলপ্রপাতটি। নাগরহোলের জলবায়ু শুষ্ক ;গ্রীষ্ম কালের সর্ব্বোচ তাপমাত্রা প্রায় ৩৫ ডিঃ সেঃ এবং শীতকালের সর্ব্বনিম্ন তাপমাত্রা প্রায় ১২ ডিঃ সেঃ জন্তু: বাঘ, হরিণ, বন্য ময়ূর, হাতি, সোনালী বানর, কেটেলা পহু, ভালুক ইত্যাদি পাখি: ময়ূর পক্ষী, বগলী, পেঁচা এবং বিভিন্ন প্রজাতির পরিভ্রমী পাখি অন্যান্য: বিভিন্ন প্রজাতির সাপ, ঘরিয়াল, বিষাক্ত কীট-পতঙ্গ ইত্যাদি এই অরণ্যর নৈসর্গিক সৌন্দর্য্য এবং সুন্দর পারিপার্শ্বিকতার জন্য প্রকৃতিপ্রেমী এবং ফোটোগ্রাফারদের জন্য অন্যতম পর্যটনস্থল। ওক-ওক গাছের উপস্থিতি এবং কঁহুবা-খাগরির মত জুপুহা গাছের অনুপস্থিতির জন্য জীব-জন্তুর ফোটো তুলতে সুবিধা হয় এবং বেশি depth of field পোতে সহায়তা করে। কম আর্দ্রতা এবং ধুলো-বালিও এইক্ষেত্রে সহায়তা করে৷ এই উদ্যানে পর্য্যটকদের জন্য জীপ এবং বাস সাফারীর ব্যবস্থা আছে৷ জীপ সাফারীর জন্য আগে থেকে বাংগালোর বা মহীশূরে থাকা বন বিভাগের কার্য্যালয়ের থেকে অনুমোদন নেওয়ার প্রয়োজন হয়৷ তারপরে এখানে কম খরচে থাকার সু-ব্যবস্থা আছে। জানুয়ারীর থেকে এপ্রিল পর্যন্ত নাগরহোল উপভোগ করার উৎকৃষ্ট সময় বলে জানা যায়। নাগরহোল যাবার জন্য বাস-পথ যথেষ্ট উন্নত। মহীশূর থেকে ইহা প্রায় ৮০ কি.মি. রাস্তা। নাগরহোল বাংগালোর থেকে প্রায় ২৫৫কি.মি.,এবং মহীশূর থেকে প্রায় ৮০কি.মি. হয়।বাংগালোর থেকে ব্যক্তিগত বাহন নতুবা গাড়ী ভাড়া করে গেলে বেশি সুবিধা হয়। নাগরহোল জাতীয় উদ্যানে সোনালী বান্দর নাগরহোল জাতীয় উদ্যানে বন্য হাতী নাগরহোল জাতীয় উদ্যানে চিতা বাঘ নাগরহোল জাতীয় উদ্যানের ভিতরে কাজিরাঙা জাতীয় উদ্যান মানা জাতীয় উদ্যান শ্রেণী:ভারতের উদ্যান
২০১৬–১৭ জিম্বাবুয়ে ত্রি-দেশীয় সিরিজ

২০১৬-১৭ জিম্বাবুয়ে ত্রি-দেশীয় সিরিজ একটি একদিনের আন্তর্জাতিক ক্রিকেট প্রতিযোগিতা যেটি ২০১৬ সালের নভেম্বরে জিম্বাবুয়েতে অনুষ্ঠিত হয়েছে। এটি জিম্বাবুয়ে, শ্রীলঙ্কা ও ওয়েস্ট ইন্ডিজ মধ্যকার একটি ত্রিদেশীয় সিরিজ ছিল। শ্রীলঙ্কা দল মূলতঃ দুইটি টেস্ট ক্রিকেট, তিনটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য নির্ধারিত জিম্বাবুয়ে সফরে যায়। তবে ওয়ানডে এবং টি-টুয়েন্টি এই ত্রিদেশীয় সিরিজ দ্বারা প্রতিস্থাপিত করা হয়। ডিআরএস প্রযুক্তি জিম্বাবুয়েতে সীমিত ওভারের সিরিজে প্রথমবারের মতো ব্যবহার করা হবে। এই জিম্বাবুয়ের সিরিজের দ্বিতীয় টেস্টে তার ব্যবহার নিম্নরূপ শ্রীলঙ্কার বিপক্ষে। যে অবিলম্বে ত্রিদেশীয় সিরিজের পূর্বে। উৎস: [তথ্যসূত্র প্রয়োজন]      ফাইনালের জন্য যোগ্যতা অর্জন শ্রীলঙ্কা টসে জিতে ফিল্ডিংয়ের সিদ্ধান্ত নেয়। উপুল থারাঙ্গা (শ্রীলঙ্কা) অধিনায়ক হিসেবে প্রথম ওডিআই ম্যাচ খেলেছেন। আসেলা গুণারত্নে (শ্রীলঙ্কা) ও কার্ল মুম্বা (জিম্বাবুয়ে) তার ওডিআই অভিষেক হয়। পয়েন্ট: শ্রীলঙ্কা ৫, জিম্বাবুয়ে ০। শ্রীলঙ্কা টসে জিতে ফিল্ডিংয়ের সিদ্ধান্ত নেয়। জেসন হোল্ডার, অ্যাশলে নার্স ও রভম্যান পাওয়েল (ওয়েস্ট ইন্ডিজ) তার ওডিআই অভিষেক হয়। পয়েন্ট: ওয়েস্ট ইন্ডিজ ৫, শ্রীলঙ্কা ০। জিম্বাবুয়ে টসে জিতে ব্যাটিংয়ের সিদ্ধান্ত নেয়। রাসেল টিফিন (জিম্বাবুয়ে) একটি আম্পায়ার হিসেবে তার ১৫০তম ওডিআইতে এসে দাঁড়ালেন। শাই হোপ (ওয়েস্ট ইন্ডিজ) ওডিআইতে তার প্রথম সেঞ্চুরি। এই ছিল ৩৪র্থ বাঁধা ওয়ানডে ম্যাচ এবং দুই দলের মধ্যে প্রথম বাঁধা ওয়ানডে ম্যাচ। পয়েন্ট: জিম্বাবুয়ে ২, ওয়েস্ট ইন্ডিজ ২। জিম্বাবুয়ে টসে জিতে ব্যাটিংয়ের সিদ্ধান্ত নেয়। বৃষ্টি ভেজা প্রান্তভাগ কারণে আরও খেলা সম্ভব সঙ্গে জিম্বাবুয়ের ইনিংস খেলা বন্ধ। পয়েন্ট: জিম্বাবুয়ে ২, শ্রীলঙ্কা ২। ওয়েস্ট ইন্ডিজ টসে জিতে ফিল্ডিংয়ের সিদ্ধান্ত নেয়। এভিন লুইস (ওয়েস্ট ইন্ডিজ) ওয়ানডেতে তার প্রথম সেঞ্চুরি। ৩৩০ শ্রীলঙ্কার মোট ওয়েস্ট ইন্ডিজের বিপক্ষে তাদের সর্বোচ্চ ওয়ানডে মোট। জিম্বাবুয়ে টসে জিতে ব্যাটিংয়ের সিদ্ধান্ত নেয়। বৃষ্টি হারিয়ে হচ্ছে বেশি এক সঙ্গে জিম্বাবুয়ের ইনিংস খেলা বন্ধ। বৃষ্টি আরও খেলা সম্ভব ওয়েস্ট ইন্ডিজের ইনিংস খেলা বন্ধ। টেন্ডাই চিসোরো ও সিকান্দার রাজা এর গোল রেকর্ড নবম উইকেট জুটিতে ৯১ অপরাজিত ওডিআইতে জিম্বাবুয়ের জন্য। পয়েন্ট: জিম্বাবুয়ে ৪, ওয়েস্ট ইন্ডিজ ০। জিম্বাবুয়ে টসে জিতে ব্যাটিংয়ের সিদ্ধান্ত নেয়। তারিসাই মুসাকান্দা (জিম্বাবুয়ে) তার ওডিআই অভিষেক হয়। "Zimbabwe to host Sri Lanka for Tests, WI for tri-series"। ESPNcricinfo। সংগ্রহের তারিখ ২৯ সেপ্টেম্বর ২০১৬।  "Zimbabwe to Host Sri Lanka, West Indies"। Cric Total। ৩০ সেপ্টেম্বর ২০১৬। সংগ্রহের তারিখ ৩০ সেপ্টেম্বর ২০১৬।
লেভিয়াথন (বই)

লেভিয়াথন একটি যুগশ্রেষ্ঠ গ্রন্থ যার রচয়িতা টমাস হব্‌স। গ্রন্থটি সর্বপ্রথম ১৬৫১ খ্রিষ্টাব্দে প্রকাশিত হয়। ইংরেজি ভাষায় গ্রন্থটির পুরো নাম Leviathan or The Matter, Forme and Power of a Common Wealth Ecclesiasticall and Civil। ১৬৬৮ খ্রিষ্টাব্দে তে হবস্‌ ল্যাটিন ভাষায় গ্রন্থটির একটি নতুন সংস্করণ প্রকাশ করেন। প্রভাবের বিবেচনায় লেভিয়াথন গ্রন্থটি ম্যাকিয়াভেলির দ্য প্রিন্স-এর সঙ্গে তুলনীয়। এ গ্রন্থে হবস্‌ পদার্থবিদ্যা ও মানবপ্রকৃতি সম্পর্কে আলোচনা করেছেন। এছাড়া এতে নৈতিকতা ও রাজনৈতিক তত্ত্ব গুরুত্ব সহকারে বিশ্লেষিত হয়েছে। গ্রন্থটি রাজনৈতিক চিন্তাধারায় এক বিশেষ আলোড়নের সৃষ্টি করে। এই পুস্তকে মানুষের সঙ্গে রাষ্ট্রের সামাজিক চুক্তিকে বিশদভাবে ব্যাখ্যা করা হয়েছে। চরম রাজতন্ত্র বা স্বৈরাচার সমর্থনের উদ্দেশ্যেই হবস রাষ্ট্রের উৎপত্তি ব্যাখ্যা করেছেন। হবসের মতে মানুষ কোনো প্রকার সরকারি সুযোগ সুবিধা ভোগ করা ছাড়াই প্রাকৃতিক রাজ্যে বসবাস করতো। এমতাবস্থায় ব্যক্তিগত স্বার্থ রক্ষায় মানুষের যাবতীয় কার্যাবলি নিয়ন্ত্রণ হতো। বস্তুত, প্রাকৃতিক রাজ্যের ভয়াবহ পরিবেশে কারও পক্ষে শান্তিপূর্ণ ভাবে জীবন যাপন করা সম্ভব ছিল না। এমতাবস্থায় কোনো গণশাসকের অস্তিত্ব ছিল না এবং কোনো প্রকার আইন কানুন ছিল না। সেখানে সরকার ও ন্যায়ধর্ম বলতে কিছুই ছিল না। ইহা ছিল মানুষের এক প্রকার নাগরিক ও রাজনৈতিক জীবনের পূর্বাবস্থা। এই পরিস্থিতিতে মানব জীবন ছিল নিঃসঙ্গ, দরিদ্র্য, বিশ্রী, পাশবিক ও অত্যন্ত সাময়িক। Glen Newey, Routledge Philosophy GuideBook to Hobbes and Leviathan, Routledge, 2008, p. 18. Thomas Hobbes: Leviathan – Oxford University Press ওয়েব্যাক মেশিনে আর্কাইভকৃত ৩১ অক্টোবর ২০১৫ তারিখে. মো. আবদুল ওদুদ (দ্বিতীয় সংস্করণ, এপ্রিল ২০১৪)। রাষ্ট্রদর্শন। ঢাকা: মনন পাবলিকেশন। পৃষ্ঠা ২৬১, ২৭১, ২৭৩। আইএসবিএন 978-98-43300-90-4।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) Hobbes, Leviathan, XIII.9.
গোমস্তাপুর পাইলট উচ্চ বিদ্যালয়

গোমস্তাপুর পাইলট উচ্চ বিদ্যালয় চাঁপাইনবাবগঞ্জ জেলার গোমস্তাপুর উপজেলায় অবস্থিত একটি বিদ্যালয়। ১৯৪৯ গোমস্তাপুর কিউ এ এম পাইলট উচ্চ বিদ্যালয় প্রতিষ্ঠিত হয়। তৎকালীন পাকিস্তানি প্রেসিডেন্ট কাইদ-এ-আজম মোহাম্মদ আলি জিন্নাহ এর নাম অনুসারে বিদ্যালয়টির নামকরণ করা হয়। বিদ্যালয়টি তৎকালীন সরকারের পাইলট প্রকল্প ভুক্ত ছিল। এটি বাংলাদেশের একটি ঐতিহ্যবাহী একটি বিদ্যালয়। ১৯৭১ সালের মুক্তিযুদ্ধের স্বাধীনতা পরবর্তী সময়ে ২০০১ সালে সেসময়কার প্রসাশনের চাপের মধ্যে পড়ে বিদ্যালয়টির নাম পরিবর্তন করা হয়। এবং পূর্বের নাম থেকে কিউ এ এম (কাইদ-ই আজম মেমোরিয়াল)বাদ দিয়ে বিদ্যালয়টির নামকরণ করা হয় গোমস্তাপুর পাইলট উচ্চ বিদ্যালয়। "গোমস্তাপুর উপজেলায় শিক্ষা প্রতিষ্ঠান সমূহ কী কী? - theballpen"। theballpen.com। সংগ্রহের তারিখ ২০২৩-০৮-১৭।
গুপ্তেশ্বর দেবালয়

গুপ্তেশ্বর দেবালয় বা গুপ্তেশ্বর মন্দির (অসমীয়া: গুপ্তেশ্বর দেৱালয়) হল অসম এর শোণিতপুর জেলার পশ্চিম প্রান্তে ঢেকীয়াজুলি শহরে অবস্থিত হিন্দু ধর্ম এর এক দেবালয়। এই দেবালয় শিঙরী মন্দির হিসাবেও জানা যায়, কালিকা পুরাণ এ শৃংগটক নামেরে এর উল্লেখ আছে। তেজপুর শহর থেকে প্রায় ৪৫ কিলোমিটার আর ঢেকীয়াজুলি শহর থেকে প্রায় ১১ কিলোমিটার ভিতরে ব্রহ্মপুত্র নদীর পারে শিঙরী পাহাড়ের পাদদেশে এই দেবালয় অবস্থিত। লোকপ্রবাদ অনুসারে, এই মন্দিরটি স্বয়ং বিশ্বকর্মা দেবতা নির্মাণ করেছিলেন, এবং রেপরে আহোম স্বর্গদেউ ইহা সম্প্রসারিত করেন। গুপ্তেশ্বর দেবালয়ের শিখরে একটি পিতলের কলসি, একটি মুখ্য তোরণ আছে। দেবালয়ের চারপাশ প্রাচীন কালের ইট দ্বারা নির্মিত। গুপ্তেশ্বর দেবালয়ের নামকরণ সংক্রান্ত একটা লোকশ্রুতি অনুসারে দ্বাপর যুগএ শোণিতপুরের রাজা বাণাসুর কাশীধামে গিয়ে শিবএর আরাধনা করেছিলেন। তিনি কাশী থেকে এসে নিজ রাজ্যের ভিতরে দ্বিতীয় একখানি কাশীধাম স্থাপন করার মনস্থ করে এখনকার লুহিতের পারে বিশ্বনাথ ঘাটএ নির্মাণ কার্য আরম্ভ করেন। বানাসুরের এই বৃহৎ কাশীধাম নির্মাণের কথা জানতে পেরে স্বর্গের দেবতাগণ বিস্মিত হ’ল এবং এই পরিকল্পনা বিফল করবার জন্য বাণরাজার আনা একটা শিবলিংগ চুরি করি এনে শিঙরীর পাহাড়ের গুহাতে লুকিয়ে রাখে। শিবকে এইভাবে গুপ্ত করে রাখার জন্যই এই মন্দির গুপ্তেশ্বর নামে পরিচিত হয়। http://www.india9.com/i9show/Singri-Temple-20079.htm india9.com, Singri Temple, আহরণ করা তারিখ : ২৮-১০-২০১২ ঐতিহাসিক গুপ্তেশ্বর দেবালয়র কথা, লিখক: ললিত কুমার গগৈ, পৃষ্ঠা নং : ৬ (সম্পাদকীয় পৃষ্ঠা), অসমীয়া প্রতিদিন, প্রকাশ: ২৭ অক্টোবর, ২০১২, শণিবার চিত্র সংযোগ[স্থায়ীভাবে অকার্যকর সংযোগ] (ইংরেজি) ভিডিও[স্থায়ীভাবে অকার্যকর সংযোগ] (ইংরেজি) টেমপ্লেট:অসমের হিন্দু মন্দির
বেলেঘাটা খাল

বেলেঘাটা খাল বা শিয়ালদাগাং উত্তর কলকাতার একটি গুরুত্বপূর্ণ খাল। খালটি প্রধানত সার্কুলার ক্যানেলের অংশ এবং এটি উত্তর থেকে দক্ষিণে প্রবাহিত হয়েছে। প্রবাহের শেষদিকে খালটি পূর্ব দিকে প্রবাহিত হয়েছে। খালটির প্রধান অংশ সার্কুলার ক্যানেল চিৎপুর লকগেটের কাছে হুগলি নদী থেকে উৎপন্ন হয়েছে, এরপর এটি পূর্বে কিছুটা অগ্রসর হয়ে কলকাতা রেলওয়ে স্টেশনের কাছে দুই ভাগে বিভক্ত হয়েছে, একটি ধারা কেষ্টপুর খাল নাম নিয়ে পূর্বে প্রবাহিত হয়েছে, অপরটি বেলেঘাটা খাল নাম নিয়ে দক্ষিণে প্রবাহিত হয়েছে। এরপর এটি গৌরীবাড়ি, বাগমারি, গড়পার, নারকেলডাঙা, চুনাপট্টি হয়ে বেলেঘাটা পৌঁছেছে। এরপর এটি পূর্ব দিকে প্রবাহিত হয়ে কুলিয়া, চাউলপট্টি, পাগলাডাঙা হয়ে চিংড়িঘাটা পৌঁছেছে। এখানে খালটি ইস্টার্ন ড্রেনেজ চ্যানেলের সঙ্গে যুক্ত হয়েছে এবং পরে তা কেষ্টপুর খালের সাথে যুক্ত হয়ে বিদ্যাধরী নদীতে পড়েছে। কলকাতার অন্যান্য খালের মত এই খালও দূষণের শিকার। খালের জল রুদ্ধ হয়ে পরেছে, ফলে খালের পার্শবর্তী অঞ্চল অস্বাস্থ্যকর হয়ে পড়েছে। বর্ষায় জল খালকে প্লাবিত করছে। এতে মশা-মাছির প্রাদুর্ভাব ঘটছে প্রতি বছর। চাউলপট্টি রোড থেকে বেলেঘাটা খাল https://www.ebela.in/amp/dead-river-gets-life-back-in-just-70-days-1.623855 "আনন্দবাজার পত্রিকা - কলকাতা"। archives.anandabazar.com। সংগ্রহের তারিখ ২০২৪-০২-২৪।  উইকিমিডিয়া কমন্সে বেলেঘাটা খাল সম্পর্কিত মিডিয়া দেখুন।
ত্রিগামি ভাষা

ত্রিগামি বা কাটার গাম্বিরি, হচ্ছে একটা কথ্য ভাষা যা আফগানিস্তানের কুনার প্রদেশের বাতাপুর জেলার পেছ নদীর নিম্নাঞ্চলের ত্রেগাম উপত্যকার গাম্বির, কাটার, এবং দেবুজ গ্রামে প্রচলিত। এই এলাকাটি হিন্দুকুশ সংলগ্ন পাকিস্তান সীমান্তে অবস্থিত। ত্রিগামি ভাষা নুরিস্তানি ভাষাপরিবারের ইন্দো-ইরানীয় শাখার একটি ভাষা। প্রায় ৩৫০০ লোকজন (২০১১ সাল অনুযায়ী) এই ভাষাতে কথা বলে। ত্রিগামির পাশাপাশি বেশির ভাগ মানুষ পশতু ভাষায় কথা বলে। ত্রিগামি ভাষা বাইগালির খুব কাছাকাছি ভাষা, যা গাজিবাদ জেলার পূর্বাঞ্চলে বলা হয়, যার শব্দার্থের সাথে ৭৫% থেকে ৮০% মিল রয়েছে। যদিও ত্রিগামি গ্রাম খুবই কাছাকাছি, তবুও কাটার এবং গাম্বির গ্রামের উপভাষার মধ্যে কিছুটা পার্থক্য রয়েছে। ভাষাটিকে ইন্দো-আর্য ভাষাসমূহ[কোনটি?] এবং নুরিস্তানি কাটা-ভারি উপভাষা প্রভাবিত করেছে। ত্রিগামি একটি অলিখিত বিপন্ন ভাষা, যা পশতু ভাষা দ্বারা পরিবর্তিত, এ অঞ্চলের উদীয়মান ভাষা। প্রায় সব ত্রিগামি লোকজনই দ্বিভাষী এবং ত্রিগামিভাষী লোকদের কাছে তাদের ভাষা ঠিকিয়ে রাখার কোন উপায় নেই। হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Tregami"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  "Iranica Online"। ৬ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১৬।  [১] "সংরক্ষণাগারভুক্ত অনুলিপি"। ৬ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১৬।  Strand, Richard। "The Trêgami"। সংগ্রহের তারিখ ২০১৫-০৫-০৮।  টেমপ্লেট:Languages of Afghanistan টেমপ্লেট:Ie-lang-stub
ক্রিটো

ক্রিটো (ইংরেজি: Crito) (/ˈkraɪtoʊ/ KRY-toh or /ˈkriːtoʊ/ KREE-toh; প্রাচীন গ্রিক: Κρίτων [krítɔːn]) হচ্ছে প্রাচীন গ্রিক দার্শনিক প্লেটোর একটি কথোপকথন। সক্রেটিসের ধনী বন্ধু ক্রিটো তাকে জেল থেকে পালিয়ে এথেন্স ত্যাগ করার জন্য বললে সক্রেটিস তা দৃঢ়তার সংঙ্গে প্রত্যাখান করেন এ সম্পর্কেই প্লেটোর এ বইটি রচিত। মো. আবদুল ওদুদ (দ্বিতীয় সংস্করণ, এপ্রিল ২০১৪)। রাষ্ট্রদর্শন। ঢাকা: মনন পাবলিকেশন। পৃষ্ঠা ৪৯। আইএসবিএন 978-98-43300-90-4।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য)
নাদির শাহ (আম্পায়ার)

নাদির শাহ (জন্ম ৭ ফেব্রুয়ারি ১৯৬৪ - ১০ সেপ্টেম্বর ২০২১ ) একজন বাংলাদেশী আন্তর্জাতিক ক্রিকেট আম্পায়ার। তার পৈতৃক বাড়ি দিনাজপুর জেলার চিরিরবন্দর উপজেলার আলোকডিহি ইউনিয়ন পরিষদ এর গছাহার শাহাপাড়া গ্রামে। ওই এলাকার শিক্ষানূরাগী আলোকডিহি জে বি উচ্চ বিদ্যালয়ের প্রতিষ্ঠাতা জান বকস্ শাহ্ এর পূত্র ডাঃ শাহ্ আব্দুল মজিদ এর পুত্র তিনি। আন্তর্জাতিক আম্পায়ার প্যানেলের একজন সদস্য হিসেবে, ২০০৬ সালের মার্চে বগুড়ায় বাংলাদেশ বনাম কেনিয়ার মধ্যকার একদিনের আন্তর্জাতিক ক্রিকেটের মাধ্যমে তার অভিষেক ঘটে। তার ভাই জাহাঙ্গীর শাহ, বাংলাদেশের হয়ে একদিনের আন্তর্জাতিক ক্রিকেট খেলেছেন। অক্টোবর ২০১২ সালে, ২০১২ আইসিসি বিশ্ব টি২০-এর সময় তিনি একটি টিভির ফাঁদে ধরা পড়েন। যাতে টিভির এক সাংবাদিক জুয়াড়ি সেজে নাদির শাহসহ বেশ কয়েকজন আম্পায়ারকে ম্যাচ পাতানোর প্রস্তাব দেন। অর্থ পেলে মাঠে যেকোনও সিদ্ধান্ত দিতে রাজি হন তারা। নাদির শাহ পরে সেই অভিযোগ অস্বীকার করেন। ২০১৩ সালে তাকে বাংলাদেশ ক্রিকেট বোর্ডের (বিসিবি) দশ বছরের জন্য নিষিদ্ধ করে। পরে তার আবেদনের প্রেক্ষিতে ফেব্রুয়ারি ২০১৬ সালে বিসিবি তার ওপর থেকে নিষেধাজ্ঞা প্রত্যাহার করে নেয় এবং ঘরোয়া ক্রিকেটে আম্পায়ারিং করার অনুমতি পান। নাদির শাহ ফুসফুসের ক্যানসারে আক্রান্ত হয়ে ১০ সেপ্টেম্বর ২০২১ সালে ভোর পৌনে ৪টার দিকে ঢাকার আনোয়ার খান মডার্ন মেডিকেল কলেজ হাসপাতালে মৃত্যুবরণ করেন। "আম্পায়ার নাদির শাহ আর নেই"। দেশ রূপান্তর। সংগ্রহের তারিখ ২০২১-০৯-১০।  "Six cricket umpires 'caught' by TV sting during T20 World Cup"। দ্য টাইমস অব ইন্ডিয়া (ইংরেজি ভাষায়)। মুম্বাই। টিএনএন। ৯ অক্টোবর ২০১২। ১৫ জুন ২০১৩ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১২।  "Umpire Nadir Shah banned for 10 years by Bangladesh"। বিবিসি স্পোর্ট (ইংরেজি ভাষায়)। সংগ্রহের তারিখ ২২ মার্চ ২০১৩।  "মাঠে ফিরলেন আম্পায়ার নাদির শাহ"। বাংলা ট্রিবিউন। সংগ্রহের তারিখ ৫ নভেম্বর ২০১৬। [স্থায়ীভাবে অকার্যকর সংযোগ] প্রতিবেদক, ক্রীড়া। "চলে গেলেন আম্পায়ার নাদির শাহ"। Prothomalo। সংগ্রহের তারিখ ২০২১-০৯-১০। [স্থায়ীভাবে অকার্যকর সংযোগ]
কিরণ চক্রবর্তী

কিরণ চক্রবর্তী ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। কিরণ চক্রবর্তী ১৯২১ সালে ঢাকা জেলার নারায়ণগঞ্জ এর এক পরিবারে জন্মগ্রহণ করেন। তার পিতার নাম হিরালাল চক্রবর্তী ও মাতার নাম স্বর্ণপ্রভা দেবী। তার মা ছিলেন কংগ্রেস কর্মী, স্বদেশি জিনিস ব্যবহার করতেন। । তিনি মামার প্রভাবে রাজনৈতিক মনস্ক হয়ে ওঠেন। তার মামা অনুশীলন বিপ্লবী দলের নেতা ছিলেন। ছোটবেলা থেকে পরিবারের সদস্যদের দেখেছেন নানা কাজ করতে স্বদেশের জন্য। মায়ের সাথে যেতেন কংগ্রেসের কাজ করতে। দিদিমার সাথে আইন আমানয আন্দোলনে যান। কিরণ চক্রবর্তী ১৯৪৩ সালে ভারত ছাড়ো আন্দোলনে যোগ দেন। তিনি আর.এস.পি নামে বিপ্লবী দলে যোগ দেন। একটি লাইব্রেরি ও পাঠচক্র গড়ে তোলেন। লাঠি-ছোরা খেলার ক্লাব প্রতিষ্ঠা করেন এবং কর্মীদের প্রশিক্ষণ দিয়ে স্বদেশী আন্দোলনে যোগদানের জন্য প্রস্তুত করেন। কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ২২৩-২৪। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য)
চুউগোকু অঞ্চল

চুউগোকু অঞ্চল (中国地方, চুউগোকু-চিহোও), মতান্তরে সান্‌ইন্‌-সান্‌ইয়ো অঞ্চল (山陰山陽地方, সান্‌ইন্‌-সান্‌ইয়ো-চিহোও) হল জাপানের বৃহত্তম দ্বীপ হোনশুর পশ্চিমতম অংশ। এই ভৌগোলিক অঞ্চলের অন্তর্গত প্রশাসনিক অঞ্চলগুলো হল তোত্তোরি, শিমানে, ওকায়ামা, হিরোশিমা ও য়ামাগুচি। ২০১০ এর জনগণনা অনুযায়ী এই অঞ্চলের জনসংখ্যা ছিল ৭৫,৬৩,৪২৮ জন। চুউগোকু কথাটির আক্ষরিক অর্থ "মধ্যদেশ", যদিও অঞ্চলটির এহেন নামকরণের ইতিহাস স্পষ্ট নয়। ঐতিহাসিকভাবে জাপান কয়েকটি প্রদেশ বা "কোকু"-তে বিভক্ত ছিল, যাদের দেশের রাজধানী অঞ্চল কান্‌সাই থেকে দূরত্বের নিরিখে তিন ভাগে ভাগ করা হত, যথা নিকট অঞ্চল (近国, কিংগোকু), মধ্য অঞ্চল (中国, চুউগোকু) এবং দূর অঞ্চল (遠国, ওংগোকু)। এই ব্যাখ্যা অনুযায়ী চুউগোকু অঞ্চল বলতে রাজধানীর পশ্চিমে অবস্থিত "মধ্য অঞ্চল" ভুক্ত প্রদেশগুলোকে বোঝাত। কিন্তু বর্তমান চুউগোকু অঞ্চলের অন্তর্গত মাত্র পাঁচটি প্রশাসনিক অঞ্চলকে অতীতে বাস্তবিক মধ্য অঞ্চল বলে গণ্য করা হত, এবং কান্‌সাইয়ের পূর্বদিকের কোনও মধ্য অঞ্চলভুক্ত প্রদেশকেই চুউগোকু বলা হত না। অতঃপর একটি বিকল্প ব্যাখ্যা হল কান্‌সাই ও এশিয়ার মূল ভূভাগের সাথে বাণিজ্যে গুরুত্বপূর্ণ কিউশুর মধ্যে সংযোগ রক্ষাকারী অঞ্চলকে চুউগোকু বলা হতে থাকে। জাপানি ভাষায় "চুউগোকু" উচ্চারণে 中国 চিত্রাক্ষর দুটিকে পড়লে এখন চীন বোঝায়। ১৯১১ খ্রিঃ চীনা প্রজাতন্ত্রের গঠনের সময় থেকে এই পাঠ চলে আসছে। চীনা ভাষাতেও চীন বোঝাতে এই দুটী চিত্রাক্ষরই ব্যবহৃত হয়, তবে তাদের উচ্চারণ হল ঝংগুও বা চুংকুও, যার মানে মধ্য রাজ্য। প্রধানত পর্যটনশিল্পের ক্ষেত্রে চীনের সাথে বিভ্রান্তি এড়ানোর জন্য চুউগোকু অঞ্চলকে "সান্‌ইন্‌-সান্‌ইয়ো অঞ্চল" বলে উল্লেখ করা হয়। সান্‌ইন্‌ হল জাপান সাগরের উপকূলবর্তী উত্তরাঞ্চল, এবং সান্‌ইয়ো হল সেতো সাগরের উপকূলবর্তী দক্ষিণাঞ্চল। চুউগোকু অঞ্চলের অন্তর্গত বর্তমান প্রশাসনিক অঞ্চলগুলি হল হিরোশিমা, য়ামাগুচি, শিমানে, ওকায়ামা ও তোত্তোরি। সমগ্র অঞ্চলটিই অসম ঢালু পাহাড়সঙ্কুল। কেন্দ্র থেকে পূর্ব ও পশ্চিমে প্রসারিত দুটি পর্বতশ্রেণি দ্বারা অঞ্চলটিকে ভৌগোলিকভাবে পূর্বোক্ত দুই ভাগে ভাগ করা যায়। চুউগোকু অঞ্চলের "রাজধানী" হিরোশিমা নগর দ্বিতীয় বিশ্বযুদ্ধে পারমাণবিক বোমাবর্ষণে ধ্বংস হয়ে যাওয়ার পরে পুনর্গঠিত হয়েছে, এবং বর্তমানে এটি একটি দশ লক্ষাধিক জনসংখ্যা বিশিষ্ট শিল্পভিত্তিক মহানগর। সেতো সাগরের মৎস্যশিল্প বর্তমানে অত্যধিক মাছ ধরা ও দূষণে ব্যাপক ক্ষতির সম্মুখীন হয়েছে। সান্‌ইয়ো অঞ্চলটি এমনিতে ভারী শিল্পকেন্দ্রিক, সান্‌ইন্‌ অঞ্চলে চাষ আবাদের উপর অধিক নির্ভরশীল অর্থনীতি পরিলক্ষিত হয়। Ministry of Internal Affairs and Communications Statistics Bureau (২৬ অক্টোবর ২০১১)। "平成 22 年国勢調査の概要" (পিডিএফ)। সংগ্রহের তারিখ ৬ মে ২০১২।  Chugoku Regional Tourism Promotion Association "Overview of Chugoku Region" ওয়েব্যাক মেশিনে আর্কাইভকৃত ৭ আগস্ট ২০১৬ তারিখে, Chugoku Regional Tourism Portal Site: Navigate Chugoku. Accessed 15 September 2013. IUPAC এর ওয়েবসাইটে প্রকাশিত গবেষণাপত্র
খবিরুজ্জামান

শহীদ খবিরুজ্জামান (জন্ম: ১৯৫১ - মৃত্যু: ১২ অক্টোবর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। শহীদ খবিরুজ্জামানের বাড়ি রাজবাড়ী জেলার পাংশা উপজেলার বাহাদুরপুর ইউনিয়নের কাজীপাড়া গ্রামে। তার বাবার নাম আবদুল জব্বার মৃধা এবং মায়ের নাম সুফিয়া খাতুন। তিনি অবিবাহিত ছিলেন। খবিরুজ্জামান ১৯৭১ সালে নৌকমান্ডোর প্রশিক্ষণ নেওয়ার পর চট্টগ্রামে প্রথম অপারেশনে অংশ নেন। পরবর্তীতে খুলনার চালনা বন্দরে যুদ্ধে যোগ দেন। নৌ-কমান্ডোদের পরিচালিত এই গেরিলা অপারেশনের নাম ছিল অপারেশন জ্যাকপট। ১৯৭১ সালের অক্টোবর মাসের প্রথম দিকে খবিরুজ্জামানসহ তিনজন নৌ কমান্ডো ভারত থেকে রওনা হলেন মাদারীপুরের উদ্দেশে। এ দলের লক্ষ্য টেকেরহাট ফেরিঘাটে আক্রমণ। নিরাপত্তার কারণে তাদের রাতে চলাচল করতে হয় আর যাত্রাপথও তাদের অচেনা। নানা বাধা অতিক্রম করে কষ্টে যুদ্ধাস্ত্র, মাইনসহ তারা সাত দিনে পৌঁছালেন মাদারীপুরের রাজৈরে গোপন মুক্তিযোদ্ধা ক্যাম্পে। সেখানে অবস্থা পর্যবেক্ষণের পর তারা সিদ্ধান্ত নিলেন অক্টোবরের শেষ দিকে টেকেরহাট ফেরিঘাট আক্রমণের। তাদের নিরাপত্তা দেবে মুক্তিযোদ্ধাদের একটি দল। নির্ধারিত দিন রাত একটায় খবিরুজ্জামান ও অন্য দুই নৌ কমান্ডো মাইন বুকে বেঁধে এগিয়ে যেতে থাকলেন। কিন্তু রেকিতে ভুল থাকায় খবিরুজ্জামান তার টার্গেট খুঁজে পাচ্ছিলেন না। এ জন্য তিনি পানি থেকে মাথা উঁচু করে তা খুঁজতে থাকলে পাকিস্তানি সেনারা তাকে দেখে ফেলে। সঙ্গে সঙ্গে পাকিস্তানি সেনাদের ছোড়া এক ঝাঁক গুলিতে খবিরুজ্জামানের মাথা ও দেহ ঝাঁঝরা হয়ে যায়। নৌকমান্ডো খবিরুজ্জামান সেদিন এখানে শহীদ হন। অন্য দুজন কমান্ডো সফলতার সঙ্গে দায়িত্ব পালন করেন। তাদের লাগানো মাইনে ফেরিঘাট সম্পূর্ণ ডুবে যায়। ঘটনার তিন দিন পর খবিরুজ্জামানের সহযোদ্ধারা জানতে পারেন টেকেরহাট থেকে পাঁচ কিলোমিটার দূরবর্তী এক স্থানে নদীতে ডুবুরির পোশাক পরিহিত খবিরুজ্জামানের লাশ ভেসে আছে। তখন তারা সেখানে গিয়ে খবিরের লাশ শনাক্ত করেন। কিন্তু পাকিস্তানি সেনাবাহিনীর ভয়ে তারা শহীদ খবিরের লাশ দাফন করতে না পেরে ডুবুরির পোশাক খুলে কুমার নদেই লাশটি ভাসিয়ে দেন। মুক্তিযুদ্ধে সাহসী ভূমিকা প্রদর্শনের জন্য শহীদ খবিরুজ্জামানকে মরণোত্তর বীর বিক্রম খেতাব দেওয়া হয়েছে। বীর বিক্রম "তোমাদের এ ঋণ শোধ হবে না"[স্থায়ীভাবে অকার্যকর সংযোগ], দৈনিক প্রথম আলো, তারিখ: ৩০-০৪-২০১১ একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ২৩৮। আইএসবিএন 9789843351449।  অপারেশন জ্যাকপট, জনকণ্ঠ, ১৫ আগষ্ট ২০১৯ একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭৬। আইএসবিএন 9789843338884।